Եվ այստեղ էր ահա, որ, ինչպես ներքևում ասացինք, ձայն առավ — երևակայո՞ւմ եք — Կլուբի մեյմունը, — այսինքն, վեր թռչելով տեղից ձայն տվեց ինքն իրեն Կլուբի մեյմունը և — «Դո՛ւրս արեք էդ իշու հայվանին» — բացականչեց,հոգու խորին վրդովմունքով, կոշկակարը ու առաջ պրծավ, ուզեց նետվել դեպի Դարայանը, բայց... վարսավիր Վասիլը, օգտվելով հանգամանքից, իբր թե պատահմամբ, դեմ տվեց ոտքը Կլուբի մեյմունին. Կլուբի մեյմունը, գերանի նման, տարածվեց հատակին: